SIS พุ่ง 8% ลุ้นวิ่งเป้า 24 บ. คาดกำไรไตรมาส 4 ทำสถิติใหม่แตะ 162 ลบ. รับยอดขายปัง
SIS พุ่ง 8% ลุ้นวิ่งเป้า 24 บ. คาดกำไรไตรมาส 4 ทำสถิติใหม่แตะ 162 ลบ. รับยอดขายปัง ล่าสุดอยู่ที่ 21.50  บาท บวก 1.70 บาท หรือ 8.59% มูลค่าซื้อขาย 157.52 ล้านบาท
SIS พุ่ง 8% ลุ้นวิ่งเป้า 24 บ. คาดกำไรไตรมาส 4 ทำสถิติใหม่แตะ 162 ลบ. รับยอดขายปัง ล่าสุดอยู่ที่ 21.50  บาท บวก 1.70 บาท หรือ 8.59% มูลค่าซื้อขาย 157.52 ล้านบาท
5 ก.พ. 2564

ผู้สื่อข่าวรายงานว่า ราคาหุ้น บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS ล่าสุด ณ เวลา 11.51 น. อยู่ที่ 21.50  บาท บวก 1.70 บาท หรือ 8.59% สูงสุดที่ 21.50 บาท ต่ำสุดที่ 19.70 บาท ด้วยมูลค่าซื้อขาย 157.52 ล้านบาท

โดย บล.เคทีบีเอสที ระบุในบทวิเคราะห์ แนะนำ “ซื้อ” SIS ราคาเป้าหมาย 24 บาท/หุ้น โดยมองเป็นบวก จากยอดขาย และ Gross margin จะสูงขึ้นจากช่องทางออนไลน์ที่เพิ่มขึ้น, ได้ผลบวกจากยอดขาย Xiaomi ในไทยที่จะขยายตัวสูง และสถานการณ์สินค้าขาดตลาดทีเริ่มกลับมาดีขึ้น
ทั้งนี้ประเมินกำไรสุทธิไตรมาส 4/63 ทำสถิติสูงสุดใหม่ที่ 162 ล้านบาท เพิ่มขึ้น 20% เมื่อเทียบจากปีก่อน และ 5% เมื่อเทียบจากไตรมาสก่อน โดยเพิ่มขึ้นเมื่อเทียบจากปีก่อน จากรายได้ที่ขยายตัวตามยอดขายสินค้ากลุ่มมือถือที่ดีขึ้น ในขณะที่กำไรสุทธิเพิ่มขึ้นเมื่อเทียบจากไตรมาสก่อน จาก Gross margin ที่ปรับเพิ่มขึ้นตามการรับ rebate เป็นปกติในไตรมาส 4
นอกจากนี้ยังคงประมาณการกำไรสุทธิปี 2564 ที่ 729 ล้านบาท เพิ่มขึ้น 23% เมื่อเทียบจากปีก่อน จากรายได้ที่จะขยายตัว 11% เมื่อเทียบจากปีก่อน ตามเทคโนโลยีที่พัฒนาเพื่อรองรับ 5G ควบคู่การป้องกันความเสี่ยงทาง IT (Cybersecurity) และการเพิ่มรายได้จากช่องทาง online รวมทั้ง Gross margin จะอยู่ในระดับสูงที่ 6.8%
ขณะที่ราคาหุ้นปรับตัวเพิ่มขึ้น และ outperform SET +9% ในช่วง 1 เดือนที่ผ่านมา จากการระบาด COVID-19 รอบ 2 ที่หนุนให้ยอดขายสินค้ากลุ่ม Work form home จะยังอยู่ในระดับสูง อย่างไรก็ตามเรายังคงแนะนำ ซื้อ โดยเราประเมินว่าปี 2564 เป็นวัฏจักรขาขึ้นรอบใหม่จากการเข้าสู่ยุค 5G และเทคโนโลยีที่เปลี่ยนแปลงอย่างรวดเร็ว รวมทั้งสมาร์ทโฟน Xiaomi ที่ราคาถูกมีแนวโน้มที่จะขายได้เพิ่มขึ้น ส่งผลให้ผลการดำเนินงานจะขยายตัวต่อเนื่อง EPS ปี 2563-2566 CAGR ที่ 15%